ПРИЛОГ 1.5.

ФОКУС ГРУПЕ

Фокус групе су састављене од људи са сличним развојним потребама – нпр. од људи на чије ће се послове највише одразити увођење новог начина рада. Због тога што изискују посебну организацију у погледу окупљања већег броја запослених на једном месту у исто време и обезбеђивање особе која поседује вештине и искуство у вођењу дискусије, фокус групе су резервисане за потребе и/или групе запослених чији развој има велики утицај на остварење планова организације.

Због тога оне нису обавезан део процеса анализе потреба за стручним усавршавањем, већ се организују по потреби.

Током дискусије у фокус групи настојимо да сазнамо:

* Како ће се нови планови/промене одразити на њихов рад?
* Како ће одразити на процес рада и међусобну сарадњу?
* Шта свако од њих треба да зна како би се прилагодио новим захтевима?
* Под условом да они развију потребне компетенције, да ли постоје неке друге препреке да промену начина рада (нпр. недовољно људи, опрема, подршка руководилаца и сл)?
* У којој мери те препреке могу да ометају примену нових компетенција?
* На који начин је најбоље приступити развоју нових знања и вештина?
* Шта су практични аспекти (време, темпо, број ангажованих људи и слично) које треба имати на уму како би обуке или друге методе стручног усавршавања имале ефекта?